### 3.     2. behandling af budget 2021-2024

**Åbent**

Sagsnr.: 326-2020-68111       J.nr.: [adresse]           Dokumentnr.:
326-2020-268498

**Sagstype**

Beslutning.

**Resume og sagens baggrund**

Den 16. september (pkt. 3) havde Kommunalbestyrelsen 1.
behandling af budget 2021 og vedtog at oversende budgetforslaget til 2.
behandling. Der er herefter indgået en budgetaftale mellem alle medlemmer af
Kommunalbestyrelsen.

Jævnfør styrelsesloven skal budgetforslag for det kommende
regnskabsår samt budgetoverslag for de følgende tre år undergives to
behandlinger i Kommunalbestyrelsen, som skal vedtage det senest den 15.
oktober. I forbindelse med vedtagelsen af budgettet skal der tages stilling til
valg af enten statsgaranteret udskrivningsgrundlag eller selvbudgettering samt
skatteprocent og grundskyldspromille.

**Indstillinger**

Direktøren indstiller, at:

1.    Budgetaftalen
med administrationens ændringsforslag vedtages som grundlag for budget 2021
samt budgetoverslag for 2022-2024 for drift, anlæg og finansiering

2.    Bevillingsniveauet
fortsat er på udvalgsniveau

3.    Det
statsgaranterede udskrivningsgrundlag lægges til grund for budget 2021

4.    Personskatteprocenten
fastsættes til 24,4 pct.

5.    Grundskyldspromillen
fastsættes til 34,0.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Den 16. september (pkt. 3) havde Kommunalbestyrelsen 1.
behandling af budget 2021 og vedtog at oversende budgetforslaget til 2.
behandling.

I forhold til det administrative budgetforslag, som forelå
til 1. behandlingen, er der indkommet ændringsforslag i form af en budgetaftale
mellem alle i Kommunalbestyrelsen.

Herudover foreligger et antal ændringsforslag fra
administrationen af mere teknisk karakter. Da alle oplysninger hertil ikke
foreligger på nuværende tidspunkt, vil en specifikation heraf foreligge som
bilag til 2. behandling i Kommunalbestyrelsen.

Kommunalbestyrelsen skal ved budgetvedtagelsen træffe
beslutning om bevillingsniveauet i budget 2021. Det foreslås, at
bevillingsniveauet fortsat er på udvalgsniveau. Det indebærer, at der på
driftsområdet vil være i alt 6 nettobevillinger. På anlægsområdet foreslås
bevillingsniveauet at være én bevilling pr. projekt/pulje. Anlægsbevilling
gives først, når et projekt igangsættes.

Der er i forslaget til 1. behandling forudsat, at det
statsgaranterede udskrivningsgrundlag lægges til grund for budgettering af
skatter og udligning. Kommunalbestyrelsen skal ved 2. behandlingen træffe
endelig beslutning herom.

**Økonomiske konsekvenser**

Afhænger af de konkrete beslutninger.

**Direktionens møde den 28.
september 2020:**

Anbefales.

**Økonomiudvalgets møde den 30.
september 2020:**

Ad 1-3 Anbefales.

Ad 4 Anbefales med den ændring, at personskatteprocenten
fastsættes uændret til 24,8 pct. med baggrund i afslaget på tilskud til
skattenedsættelse fra [adresse] og Indenrigsministeriet og, at borgmesteren
bemyndiges til at indgå aftale med Social- og Indenrigsministeriet om tilsagn
til skattenedsættelse indenfor rammerne af statens tilskudspulje og
forligsparternes aftalte skatteprocent på 24,4 pct., i det omfang der er
kommuner, som vælger ikke at udnytte deres tilsagn om skattenedsættelse.

Ad 5 anbefales.

**Bilag**

|  |  |
| --- | --- |
| Valg mellem statsgaranti og selvbudgettering | 326-2020-266374 |
| Budgetaftale for budget 2021-2024 | 326-2020-287129 |
| Administrative ændringsforslag 2021 | 326-2020-294000 |